Zuma sê oor Marikana-verslag | Maroela Media
Zuma het tydens die indiening van sy begrotingsrede in die Nasionale Vergadering gesê hy sal slegs die Farlam-kommissie se verslag uitreik wanneer hy dit behoorlik bestudeer het. Die kommissie het die verslag opgestel ná 'n ondersoek na die voorval in Augustus 2012 waartydens 44 mense by Lonmin se platinummyn in Marikana, naby Rustenburg in Noordwes, doodgeskiet is.
"Ek ken en waardeer die angs van diegene wat geraak word. Dit sal egter onvanpas wees vir my om net die verslag bekend te maak sonder dat ek behoorlik daaroor nagedink het. Die verslag sal voor einde volgende maand uitgereik word," het Zuma gesê.
EFF-LP's het tydens die indiening van Zuma se begrotingsrede 'n stille protes gehou waartydens hulle papiere met die woorde "Release Marikana report" omhoog gehou het. Zuma het dit egter geïgnoreer en voortgegaan.
Jy moet kan LEES en VERSTAAN om iets te bestudeer, ou beesblaas. En darem 'n IK van meer as 30 hê om oor iets 'na te dink'. Pateet.
Zuma begin al hoe meer brûe afbrand. Hy gaan een van die dae nie meer omdraai-kans hê nie en dan sal hy moet SPRING!!! (Wonder of hy al sy truuks by Mugabe geleer het?)
Duidelik speel hy weer vir tyd dat iemand anders vir hom kan lees en verstaan. Dit is vêr bokant sy vuurmaak plek.